કન્ટેમ્પરરી ક્રિકેટમાં હનુમા વિહારી ક્રિકેટના એલિટ ક્લબમાં શામેલ એક શાનદાર ખેલાડી છે. ફટાફટ ક્રિકેટના ઝગમગાટથી દૂર આ ખેલાડી વિશ્વ ક્રિકેટમાં સૌથી શાનદાર ઘરેલુ સરેરાશ સાથે ક્રિકેટના પુસ્તકમાં પોતાની અલગ ચમક વિખેરી રહ્યો છે. ડોમેસ્ટીક ક્રિકેટમાં 59.79 ની સરેરાશથી રન બનાવનાર આ ખેલાડી ઓસ્ટ્રેલિયાના પૂર્વ કેપ્ટન સ્ટીવ સ્મિથથી પણ આગળ છે. સ્મિથની સરેરાશ 57.27 છે જે બેસ્ટ છે. ક્રિકેટ જગતમાં પોતાના કન્સીસટન્ટ પર્ફોર્મન્સના કારણે આ ખેલાડીએ માત્ર પોતાના કોચ અને પસંદગીકારોનું દિલ જ નથી જીત્યુ પરંતુ હવે ટીમ ઈન્ડિયાની વ્હાઈટ ટી શર્ટમાં પોતાનું સપનું પણ જીવશે.